شه‌فه‌ق نيوز/ وه‌ڕيه‌وبه‌رايه‌تى ته‌ندروستى له‌ پاريزگاى هه‌ولێر پايته‌خت هه‌رێم كوردستان، ئه‌و هه‌واڵه‌يله‌ خسته‌دروو ك باس له‌ تۆماركردن حاڵه‌ت تويشهاتن وه‌ ڤايرۆس كۆرۆنا ئه‌كه‌ن له‌ پاريزگاگه‌.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ وت: له‌ چه‌ن په‌يج و لاپه‌ڕه‌يگ تووڕه‌يل كۆمه‌ڵايه‌تى هه‌واڵيگ بى بنه‌ما بڵاوه‌و كرياگه‌، ك گوايا له‌ پاريزگاى كه‌ركوك حاڵه‌ت تويشهاتن وه‌ ڤايرۆس كۆرۆنا تۆمار كرياگه‌.
به‌ياننامه‌گه‌ وت: ئيچنه‌ هه‌واڵيگ دويره‌ له‌ڕاسى و له‌ حاڵه‌تيگ ئه‌گه‌ر هه‌ر حاڵه‌تيگ تويشهاتن تۆمار كريا وه‌ ڤايرۆس كۆرۆنا، ئه‌وه‌ وه‌فه‌رمى ئاشكراى ئه‌كه‌يم، باس له‌وه‌يش كرد ك ريه‌يل ياسايى ئه‌گيريه‌ێده‌ وه‌ر ده‌رهه‌ق ئه‌و كه‌سه‌يله‌ ك هه‌واڵ دروو له‌ى باوه‌ته‌و بڵاو ئه‌كه‌ن و ترس له‌لاى مه‌ردم په‌يا ئه‌كه‌ن.
